वार्षिकोत्सव पर नन्हे-मुन्ने बच्चों ने दी सांस्कृतिक प्रस्तुतियां
अग्रसेननगर में संचालित यूरे किड्स एलकेमी स्कूल का वार्षिकोत्सव कार्यक्रम रविवार को टाउन हॉल में हुआ। मुख्य अतिथि एडीएम राजपालसिंह विशिष्ट अतिथि एसडीएम राकेशकुमार ने दीप जलाकर कार्यक्रम का शुभारंभ किया। गणेश वंदना से शुरू हुए रंगारंग कार्यक्रम में स्कूल के बच्चों ने सांस्कृतिक प्रस्तुतियां देकर समां बांध दिया। अक्षत बुडानिया, काव्य, अर्पित, होमिका टीया ग्रुप ने लघु नाटिका के जरिए पानी िबजली के अंधाधुंध दोहन से होने वाले दुष्प्ररिणामों की झलक पेश की। इसके अलावा अन्य लघुनाटिकाएं भी खूब सराही गई। विद्यार्थियों ने गीत नृत्यों की भी प्रस्तुति दी। प्ले ग्रुप के बच्चों द्वारा प्रस्तुत बेबी डांस आकर्षण का केंद्र रहा। फैंसी शो में विभिन्न वेशभूषा से सज्जित बच्चों ने रैंप वॉक किया। कार्यक्रम के दौरान शिक्षा सहित अन्य गतिविधियों में अव्वल रहे विद्यार्थियों को पुरस्कृत किया गया। संस्था निदेशक डॉ. रविकांत शर्मा ने आभार व्यक्त किया।
hin_Deva hin_Deva